钦定古今图书集成/理学汇编/学行典/第192卷 > 王构
## 钦定古今图书集成/理学汇编/学行典/第192卷 > 王构

按《太原府志》：“王构，平定人，字嗣能。举孝廉，授宁夏路
教授，历翰林编修、吏部主事，改宁晋令。县时有胠箧
之盗，闻构至，即以赃还主而去，曰：‘恐辱贤宰也’。迁监
察御史，改国子监丞，进司业，与祭酒许衡同定监规。
顷之，同知衢州路总管。构性至孝，居丧庐墓六年，两
致白兔绕墓之异，有诏表为孝子门。”